ZurichNLP/romansh-municipal-text-corpus huggingface dataset:
Rumantsch: Igl areal Maissen ei vegnius duvraus pli baul sco zona da commerci. Igl onn 2011 ei el vegnius zonaus dil marcau da Glion en ina zona da coc. Ils edifecis da commerci existents ston vegnir disfatgs e dismess per possibilitar ina surbaghegiada. Ils edifecis cuntegnan entgins materials da baghegiar contaminai (grevezias veglias). In biro specialisau per igl ambient ha eruiu quellas e quantificau las expensas per la dismessa. Ellas semovan denter CHF 100'000.00 e CHF 200'000.00, tut tenor tgei ch'ins anfla exact al liug. Tenor il contract da dretg da cumpra sto la vendidra surprender ils cuosts per la dismessa dallas grevezias veglias vid substanzas da construcziun ed el terren.
Deutsch: Das Areal Maissen wurde früher als Gewerbezone genutzt. Im Jahr 2011 wurde es von der Stadt Ilanz in eine Kernzone umgezont. Die bestehenden Gewerbebauten müssen abgebrochen und entsorgt werden, um eine sinnvolle Überbauung zu ermöglichen. Die Gebäude enthalten einige belastete Baustoffe (Altlasten). Diese wurden durch ein spezialisiertes Umweltbüro eruiert und der Aufwand für die Entsorgung quantifiziert. Sie bewegen sich zwischen CHF 100'000.00 und CHF 200'000.00, je nachdem was vor Ort genau angetroffen wird. Gemäss Kaufrechtvertrag muss die Verkäuferin die Kosten für die Entsorgung der Altlasten an der Bausubstanz und im Untergrund übernehmen.
Rumantsch: Muort la nova surbaghegiada tier la staziun da Glion vegnan ils vischins ch'ein ussa gia dapi in relativ liung temps cunfrontai cun emissiuns dallas lavurs da construcziun (Center Marcau, construcziun nova dalla viafier retica, plazza d'autos da posta, plazza dalla staziun) a stuer quintar vinavon cun canera da construcziun ed auters disturbis el sectur da construcziun. Protestas da vischins san perquei buca vegnir excludidas. Forsa savess ei era dar protestas dalla vart dallas organisaziuns d'ambient, quei ei plitost pauc probabel, cunquei ch'igl areal Maissen sesanfla ella zona da coc e la planisaziun da quartier ei gia vegnida terminada senza protestas.
Deutsch: Durch eine neue Überbauung beim Bahnhof Ilanz werden die Anstösser, welche nun schon eine relativ lange Zeit mit Emissionen aus der Bautätigkeit konfrontiert sind (Center Marcau, Ersatzneubau RhB, Postautoplatz, Bahnhofplatz), weiterhin mit Baulärm und anderen Beeinträchtigungen aus dem Baubereich rechnen müssen. Einsprachen von Nachbarn können deshalb nicht ausgeschlossen werden. Eventuell könnte es auch Einsprachen von Seiten der Umweltorganisationen geben, wobei dies eher unwahrscheinlich ist, weil sich das Areal Maissen in der Kernzone befindet und die Quartierplanung ohne Einsprachen abgeschlossen werden konnte.
Rumantsch: La cumpra digl areal Maissen sto per gronda part vegnir finanziada cun capital jester. Quei vegn a haver per consequenza che la situaziun finanziala vegn engreviada supplementarmein cun tscheins da capital jester. Tochen tier la construcziun dils novs edifecis vegnan ils tscheins da capital jester finanziai per gronda part cun il recav ord l'affittaziun dils edifecis da commerci existents. Suenter che las lavurs da construcziun egl areal Maissen ein terminadas, vegnan els finanziai cun ils tscheins dil dretg da baghegiar che vegnan tschentai a quen. Ulteriuras explicaziuns davart las consequenzas finanzialas ein d'anflar sut il capetel finanziaziun.
Deutsch: Der Kauf des Areals Maissen muss grösstenteils über Fremdkapital finanziert werden. Dies wird eine zusätzliche Belastung des jährlichen Finanzhaushalts mit Fremdkapitalzinsen zur Folge haben. Bis zum Bau der neuen Gebäude werden die Fremdkapitalzinsen grösstenteils durch den Ertrag aus der Vermietung der bestehenden Gewerbebauten finanziert. Nach Fertigstellung der neuen Gebäude auf dem Areal Maissen werden sie durch die verrechneten Baurechtzinsen finanziert. Weitere Aus¬führungen zu den finanziellen Auswirkungen sind unter dem Kapitel Finanzierung zu finden.
Rumantsch: La vischnaunca Ilanz/Glion ha buca l'intenziun da realisar igl areal Maissen cun mieds communals. Ella sepresenta sco patruna dil dretg da baghegiar e vegn a tschercar investurs adattai cun agid d'ina concurrenza d'investurs. Per la finanziaziun dallas investiziuns duein pia tiarzs (societads e cooperativas per la construcziun da habitaziuns, cassas da pensiun, commerci indigen, ni semegliont) vegnir encurri.
Deutsch: Die Gemeinde Ilanz/Glion beabsichtigt nicht, das Areal Maissen mit Gemeindemitteln in Wert zu setzen. Sie tritt als Baurechtsgeberin auf und wird mit Hilfe eines Investorenwettbewerbs geeignete Investoren suchen. Für die Finanzierung der Investitionen sollen also Dritte (Wohnbaugenossen¬schaften, Pensionskassen, einheimisches Gewerbe, o.ä.) gesucht werden.
Rumantsch: Ella nova lescha da baghegiar dalla vischnauncaa Ilanz/Glion vegn postulau per il quartier center dalla staziun in svilup architectonic da qualitad cun diever da habitaziuns e cun il diever entras interpresas da survetschs. Cun la cumpra digl areal Maissen tegn la vischnaunca aviert tut las opziuns per promover ina politica da construcziun da habitaziuns en quei quartier. Ella garantescha la pusseivladad da contribuir activamein al svilup da baghegiar tier il center dalla staziun.
Deutsch: Im neuen Baugesetz der Gemeinde Ilanz/Glion wird für das Quartier Zentrum Bahnhof eine qualitäts¬volle bauliche Entwicklung mit Wohnnutzung und Nutzung durch Dienstleistungsbetriebe postuliert. Mit dem Erwerb des Areals Maissen hält sich die Gemeinde alle Optionen offen, um eine zielge¬richtete Wohnbaupolitik in diesem Quartier zu fördern. Sie sichert sich die Möglichkeit, die städte¬bauliche Entwicklung des Zentrums Bahnhof aktiv mitzugestalten.
Rumantsch: Sin il territori dil marcau da Glion ei il terren da baghegiar scars. Ei dat buca bia parcellas ch'ein aunc buca surbaghegiadas. Sco consequenza ein ils prezis da terren, d'immobilias e locaziun s'augmentai ils davos onns fermamein. Igl ei oz grev d'anflar spazi da viver pagabel el marcau da Glion.
Deutsch: Auf dem Gebiet der Stadt Ilanz ist das Bauland knapp. Es gibt nicht viele Parzellen, die noch nicht überbaut sind. Als Folge davon sind die Boden-, Immobilien- und Mietpreise in den letzten Jahren stark gestiegen. Bezahlbarer Wohnraum ist in der Stadt Ilanz heute schwierig zu finden.
Rumantsch: Igl areal Maissen ei la suletta surfatscha da terren da baghegiar pli gronda el marcau da Glion ch'ei en vendita e ch'ei d'impurtonza per il svilup architectonic urbanistic. Ord vesta dalla planisaziun dil territori eis ei il proxim temps buca da quintar cun novas enzonaziuns. Igl areal porscha perquei ord vesta dalla planisaziun da habitar premissas idealas per promover tenor il maletg empalont dil territori communal «fuormas e qualitads da habitar favoreivlas, differenziadas e vastas sco factur dil liug» (KRL cap. 7 conclusiuns, nr. 7, p. 100).
Deutsch: Das Areal Maissen ist die einzige, grössere Baulandfläche in der Stadt Ilanz, die zum Verkauf steht und für die städtebauliche Entwicklung von Bedeutung ist. Aus raumplanerischer Sicht ist in nächster Zukunft nicht mit Neueinzonungen zu rechnen. Das Areal bietet daher aus wohnplanerischer Sicht ideale Voraussetzungen, um gemäss dem kommunalen räumlichen Leitbild «kostengünstige, differenzierte und vielfältige Wohnformen und -qualitäten als Standortfaktor» zu fördern (KRL Kap. 7 Schlussfolgerungen, Nr. 7, S. 100).
Rumantsch: Il project directiv dalla RLC Immoprojekt AG Rheineck prevesa ch'il plaunterren per liung dalla Via Mulin e la Glennerstrasse duein contribuir ad in spazi urban viv. Perquei vegn ordinau el plaunterren dallas casas A1, A2 ed A3 utilisaziuns orientadas al public (p. ex. vendita, commerci, biro, survetschs). La profunditad d'utilisaziun orientada al public munta a ca. 6 meters. La surbaghegiada duei sco structura urbana caracterisar il spazi dallas vias alla plazza dalla staziun e per liung dallas vias Via Mulin e Glennerstrasse.
Deutsch: Das Richtprojekt der RLC Immoprojekt AG Rheineck sieht vor, dass das Erdgeschoss entlang der Via Mulin und der Glennerstrasse zu einem belebten Stadtraum beitragen soll. Daher sind im Erd¬geschoss der Häuser A1, A2 und A3 publikumsorientierte Nutzungen (z.B. Verkauf, Gewerbe, Büro, Dienstleistungen) anzuordnen. Die publikumsorientierte Nutzungstiefe beträgt ca. 6 Meter. Die Bebauung soll als urbane Strukturierung den Strassenraum am Bahnhofplatz und entlang den Strassen Via Mulin und Glennerstrasse prägen.
Rumantsch: Anflar forzas da lavur e ligiar ellas ad in menaschi ei ina gronda sfida per bia branschas en nossa regiun. Menaschis els vitgs ed en destinaziuns turisticas ein pertuccai pli fetg da quei che las interpresas els marcaus. Luvrers enqueran buca mo ina plazza da lavur interessanta mobein era ina regiun attractiva da luvrar e habitar.
Deutsch: Arbeitskräfte zu finden und an einen Betrieb zu binden, ist für viele Branchen in unserer Region eine grosse Herausforderung. Betriebe auf dem Land und in Tourismusdestinationen sind davon stärker betroffen als Unternehmungen in den Städten. Arbeitnehmende suchen nicht nur einen interessanten Arbeitsplatz, sondern auch eine attraktive Arbeits- und Wohnregion.
Rumantsch: Ina politica da baghegiar attractiva sa menar ad in augment dalla populaziun. Ina pli aulta populaziun sa era muntar dapli entradas da taglia. Igl ei denton impurtont ch'ei vegn mirau per in augment qualitativ dalla populaziun. La finamira dil svilup digl areal Maissen sto perquei esser, da garantir in'utilisaziun mischedada cun scaffir spazi da habitar per famiglias, persunas giuvnas, persunas attempadas, persunas cun entradas bassas ed aultas, per indigens e per nievarrivadas forzas da lavur.
Deutsch: Eine attraktive Wohnbaupolitik kann zu einem Wachstum der Wohnbevölkerung führen. Eine höhere Wohnbevölkerung kann auch höhere Steuereinnahmen bedeuten. Wichtig ist dabei aber, dass auf ein qualitatives Bevölkerungswachstum geachtet wird. Ziel der Entwicklung des Areals Maissen muss es daher sein, eine Mischnutzung sicherzustellen, indem Wohnraum für Familien, für junge Menschen, für Senioren, für einkommensstarke und einkommensschwache Personen, für Einheimische und zugezogene Arbeitskräfte geschaffen wird.
Rumantsch: El contract da dretg da cumpra ei il prezi da cumpra fixaus cun CHF 900.00 per meter quadrat. Per terren da baghegiar ella zona da coc dil marcau sto quei prezi vegnir taxaus sco favoreivels. Il contract da cumpra cuntegn ulteriuras regulaziuns ch'ein d'avantatg per la vischnaunca Ilanz/Glion. Aschia vegnan per exempel ils pagaments annuals per il dretg da cumpra ell'altezia da CHF 40'000.00 mess a quen sil prezi da cumpra che sto vegnir pagaus cura ch'il dretg da cumpra va en vigur. Sco gia explicau sura, ha la vendidra ultra da quei da surprender ils cuosts per dismetter eventualas grevezias veglias.
Deutsch: Im Kaufrechtvertrag ist der Kaufpreis mit CHF 900.00 pro Quadratmeter festgesetzt. Für Bauland in der Stadt-Kernzone ist dieser Preis als günstig einzustufen. Der Kaufvertrag enthält weitere Regelungen, die für die Gemeinde Ilanz/Glion vorteilhaft sind. So werden beispielsweise die jährlichen Zahlungen für das Kaufrecht in Höhe von CHF 40'000.00 bei Ausübung des Kaufrechts auf den zu entrichtenden Kaufpreis angerechnet. Wie bereits oben ausgeführt, hat die Verkäuferin zudem die Kosten für die Entsorgung allfälliger Altlasten zu übernehmen.
Rumantsch: En connex cun la planisaziun da quartier center staziun ei vegniu stipulau in regruppament dil terren ed ina rectificaziun dils cunfins denter ils proprietaris dallas parcellas utilisadas. Tenor quei ha la vischnaunca Ilanz/Glion deivets ell'altezia da rodund CHF 300'000.00 tier la Repower SA muort la cessiun da 305 m2. Sch'ei vegness buca fatg diever dil dretg da cumpra stuess quella summa vegnir pagada.
Deutsch: Bei der Quartierplanung Zentrum Bahnhof wurde eine Landumlegung und Grenzbereinigung zwischen den Eigentümern der Beizugsparzellen vereinbart. Gemäss dieser schuldet die Gemeinde Ilanz/Glion der Repower AG für die Abtretung von 305 m2 einen Betrag von rund CHF 300'000.00. Bei Nichtausübung des Kaufrechts würde dieser Betrag zur Zahlung fällig.
Rumantsch: Il prezi da cumpra per il terren importa - sco gia menziunau - CHF 900.00/m2. Tier ina surfatscha imputabla da 6'329 m2 corrispunda quei ad in prezi da cumpra total da CHF 5'696'100.00. Vitier vegn in'indemnisaziun pauschala da CHF 50'000.00 per ils edifecis existents decadents. Cun far diever dil dretg da cumpra sa la summa dils pagaments annuals per il dretg da cumpra vegnir subtrahada dil prezi da cumpra. Entochen ch'il contract ei concludius la stad 2025 san pia vegnir deduci quater pagaments à CHF 40'000.00, totalmein CHF 160'000.00. Resumond savess la vischnaunca Ilanz/Glion cumprar igl areal Maissen per in prezi da cumpra da CHF 5'586'100.00.
Deutsch: Der Kaufpreis für das Land beträgt - wie bereits erwähnt - CHF 900.00/m2. Bei einer anrechenbaren Fläche von 6'329 m2 entspricht dies einem Gesamtkaufpreis von CHF 5'696'100.00. Hinzu kommt eine Pauschalentschädigung von CHF 50'000.00 für die bestehenden, baufälligen Gebäude. Bei Aus¬übung des Kaufrechts kann die Summe der jährlichen Zahlungen für das Kaufrecht vom Kaufpreis abgezogen werden. Bis zum Vertragsabschluss im Sommer 2025 können somit vier Zahlungen à CHF 40'000.00, gesamthaft CHF 160'000.00 in Abzug gebracht werden. Zusammenfassend betrachtet, könnte die Gemeinde Ilanz/Glion das Areal Maissen zu einem Kaufpreis von CHF 5'586'100.00 erwerben.
Rumantsch: La realisaziun dil contract da cumpra e dalla concurrenza d'investurs vegn probablamein a caschunar cuosts supplementars per survetschs externs ell'altezia da rodund CHF 160'000.00.
Deutsch: Die Abwicklung des Kaufvertrags und die Durchführung des Investorenwettbewerbs werden voraus¬sichtlich zusätzliche Kosten für externe Dienstleistungen in der Höhe von rund CHF 160'000.00 ver¬ursachen.
Rumantsch: Il deivet net per habitont s'augmenta buca suenter la cumpra digl areal Maissen cunquei ch'il sulom vegn activaus sco facultad finanziala ella bilanza dalla vischnaunca Ilanz/Glion. Suloms che sesanflan ella bilanza tier la facultad finanziala vegnan buc amortisai mintg'onn, mobein valetai da niev mintga 10 onns tenor il model da contabilitad harmonisau MAC2 sin la valeta da marcau il gi da bilanza.
Deutsch: Die Nettoschuld pro Einwohner steigt nach dem Kauf des Areals Maissen nicht, weil das Grundstück als Finanzvermögen in der Bilanz der Gemeinde Ilanz/Glion aktiviert wird. Grundstücke, welche als Finanzvermögen bilanziert sind, werden nicht jährlich abgeschrieben, sondern gemäss der Rechnungslegung nach HRM2 alle 10 Jahre zum Marktwert am Bilanzierungsstichtag neu bewertet.
Rumantsch: Per la finanziaziun dalla cumpra digl areal Maissen dat ei da principi duas pusseivladads: Finanziaziun jastra ni atgna finanziaziun.
Deutsch: Für die Finanzierung des Erwerbs des Areals Maissen stehen grundsätzlich zwei Möglichkeiten offen: Fremdfinanzierung oder Eigenfinanzierung.
Rumantsch: In credit da CHF 5.65 miu. caschunass actualmein – en cass d'in tscheins dad 1.5 % – in tscheins annual da CHF 84'750.00. Tenor informaziuns dalla Repower SA ein ils edifecis existents oz per part affittai a tiarzas persunas. Il recav brut dallas entradas d'affittaziun importa denter CHF 60'000.00 ed CHF 80'000.00 per onn. Ils cuosts da manteniment vegnan calculai dalla Repower SA sin rodund CHF 10'000.00 per onn.
Deutsch: Ein Kredit von CHF 5.65 Mio. würde aktuell bei einem Zinssatz von 1.5 % einen jährlichen Zins-aufwand von CHF 84'750.00 verursachen. Gemäss Auskunft der Repower AG sind die bestehenden Gebäulichkeiten heute teilweise an Dritte vermietet. Der Bruttoertrag aus den Mietzinseinnahmen bewegt sich zwischen CHF 60'000.00 und CHF 80'000.00 jährlich. Der Unterhaltsaufwand wird von der Repower AG auf rund CHF 10'000.00 pro Jahr beziffert.
Rumantsch: A liunga vesta ston las entradas supplementaras potenzialas dalla vischnaunca ord la valurisaziun digl areal vegnir cumparegliadas cun la grevezia supplementara dils tscheins. Igl ei previu da dar giu igl areal Maissen suenter la cumpra ad in ni plirs investurs el dretg da baghegiar per realisar la construcziun da habitaziuns.
Deutsch: Langfristig gesehen müssen der zusätzlichen Zinsbelastung die potentiellen Mehreinnahmen der Gemeinde aus der Inwertsetzung des Areals gegenübergestellt werden. Angedacht ist es, das Areal Maissen nach dem Kauf einem oder mehreren Investoren im Baurecht für die Realisierung des Wohnbauprojekts abzutreten.
Rumantsch: Per eruir il tscheins dil dretg da baghegiar dat ei differents models. Il model dalla Basilea sebasa sin la valur dil bein immobiliar, las ovras da baghegiar che vegnan eregidas e sin la valur da rendita. Ei dependa a tgi ch'ei vegn mess a disposiziun il dretg da baghegiar e tgei che vegn baghegiau sin quei bein immobiliar. Pli aulta che la rendita spitgada dallas ovras da baghegiar ei e pli ault ch'il tscheins dil dretg da baghegiar sa vegnir fixaus.
Deutsch: Für die Ermittlung des Baurechtszinses gibt es verschiedene Modelle. Das Basler Modell beruht auf den Werten des Grundstücks, der errichteten Bauwerke und dem Ertragswert. Es kommt demnach darauf an, an wen das Grundstück oder die Grundstücksteile im Baurecht zur Verfügung gestellt werden und was darauf errichtet wird. Je höher die erwartete Rendite der Bauwerke, desto höher kann der Baurechtszins angesetzt werden.
Rumantsch: La decisiun davart il model da calculaziun per il tscheins dil dretg da baghegiar ha consequenzas persistentas. Las rescas pusseivlas dils cuosts, il svilup dalla valur dil bein immobiliar sco era la fluctuaziun dils prezis duein vegnir risguardai. Cheu ston ins segir sebasar sin ina cussegliaziun economica e giuridica per saver prender ina decisiun orientada alla finamira.
Deutsch: Die Entscheidung über das Berechnungsmodell zum Baurechtszins hat nachhaltige Folgen. Mögliche Kostenrisiken, die Wertentwicklung des Grundstücks sowie Preisschwankungen sollten berücksichtigt werden. Hier muss sicher eine wirtschaftliche und juristische Beratung in Anspruch genommen werden, um einen zielführenden Entscheid treffen zu können.
Rumantsch: Tenor la strategia d'immobilias terminada igl onn 2021 ei la vischnaunca Ilanz/Glion proprietaria da rodund 300 baghetgs. Plinavon ei la vischnaunca en proprietad da differentas parcellas buca surbaghegiadas el territori habitau e d'agricultura. Bia baghetgs ston vegnir sanai e procuran per negin ni in mudest recav. Ils cuosts da manteniment per quels edifecis ein perencunter aults. Perquei sto vegnir examinau, tgei edifecis che san eventualmein vegnir vendi ni surdai per sviluppar a persunas privatas en in dretg da baghegiar.
Deutsch: Gemäss der im Jahr 2021 fertiggestellten Immobilienstrategie ist die Gemeinde Ilanz/Glion Eigen¬tümerin von rund 300 Gebäuden. Hinzu kommen verschiedene nicht überbaute Parzellen im Siedlungs- und Landwirtschaftsgebiet. Viele Gebäude sind sanierungsbedürftig und werfen keinen oder sehr geringen Ertrag ab. Die Unterhaltskosten für diese Gebäude sind demgegenüber hoch. Es muss deshalb geprüft werden, welche Gebäulichkeiten allenfalls veräussert oder zur Entwicklung an Privatpersonen im Baurecht abgegeben werden können.
Rumantsch: La partiziun planisaziun e construcziun ei vegnida incumbensada dalla suprastonza communala da sviluppar vinavon e realisar la strategia d'immobilias.
Deutsch: Die Abteilung Planung und Bau wurde vom Gemeindevorstand beauftragt, die Immobilienstrategie weiter zu entwickeln und umzusetzen.
Rumantsch: En cass che la surbaghegiada vegn realisada sin igl areal Maissen, san ins ir da quei anora che la populaziun dalla vischnaunca Ilanz/Glion crescha. Quei ha in'influenza directa sin las entradas da taglia dalla vischnaunca. Precautamein sa vegnir calculau cun in augment dalla populaziun da rodund 120 habitontas e habitonts.
Deutsch: Bei Realisierung der Überbauung auf dem Areal Maissen kann davon ausgegangen werden, dass die Bevölkerung der Gemeinde Ilanz/Glion wächst. Dies hat direkten Einfluss auf die Steuereinnahmen der Gemeinde. Bei einer vorsichtigen Schätzung könnte von einem Bevölkerungswachstum von rund 120 Einwohnern ausgegangen werden.
Rumantsch: Sche mo 35 persunas dils 120 habitonts supplementars pagan taglia per onn ell'altezia da CHF 4'500.00 seresultan entradas da taglia supplementaras ell'altezia da CHF 157'500.00. Vitier vegnessan las taglias sin schischom, las taxas d'aua e d'aua piarsa e las taxas turisticas ella summa da rodund CHF 64'000.00. Da quei stuessan vegnir deducidas las expensas supplementaras per la formaziun, sanadad, fatgs socials e per il manteniment general. Per saldo seresultan – tenor quella calculaziun precauta – in recav supplementar da rodund CHF 140'000.00 per onn.
Deutsch: Wenn von den zusätzlichen 120 Einwohnern lediglich 35 Personen jährlich Steuern in Höhe von CHF 4'500.00 entrichten, ergäbe dies zusätzliche Steuereinnahmen in Höhe von CHF 157'500.00. Hinzu kämen Liegenschaftssteuern, Wasser- und Abwassergebühren und Tourismustaxen im Betrag von rund CHF 64'000.00. Davon müssten die Mehrausgaben für Bildung, Gesundheit, Soziales und allgemeinen Unterhalt abgezogen werden. Per Saldo ergäbe sich gemäss dieser vorsichtigen Schätzung ein Mehrertrag von rund CHF 140'000.00 pro Jahr zugunsten der Gemeinderechnung.
Rumantsch: Per la vischnaunca Ilanz/Glion sto il svilup da surfatschas da baghegiar bein accessiblas e buc utilisadas haver emprema prioritad. La suprastonza communala considerescha il dretg da cumpra sin igl areal Maissen sco schanza unica per definir e per promover ina politica da baghegiar activa. Igl areal Maissen ei cumpleinamein accessibels, disponibels e sa vegnir surbaghegiaus immediat. Perquei ei igl acquist digl areal Maissen ordvart interessants ord il punct da vesta dalla politica da baghegiar habitaziuns. En secunda prioritad duei la surbaghegiada digl areal Fistez a Castrisch vegnir promovida cun in mix da fuormas da habitar. Cuntrari agl areal Maissen ston ins denton spitgar giu la terminaziun dalla revisiun dalla planisaziun locala avon ch'ins sa prender en mira la planisaziun e la realisaziun da quei project.
Deutsch: Für die Gemeinde Ilanz/Glion muss die Entwicklung gut erschlossener, brachliegender Bauland-flächen oberste Priorität haben. Der Gemeindevorstand erachtet das Kaufrecht am Areal Maissen als einmalige Chance, um eine aktive Wohnbaupolitik zu definieren und voranzutreiben. Das Areal Maissen ist voll erschlossen, sofort überbaubar und verfügbar. Deshalb ist der Erwerb des Areals Maissen aus wohnbaupolitischer Sicht äusserst interessant. In zweiter Priorität soll die Überbauung des Areals Fistez in Castrisch mit einem Mix an Wohnformen vorangetrieben werden. Im Gegensatz zum Areal Maissen muss hier jedoch der Abschluss der Revision der Ortsplanung abgewartet werden, bevor die Planung und Realisierung dieses Vorhabens an die Hand genommen werden kann.
Rumantsch: Cun acquistar igl areal Maissen tegn la vischnaunca aviert tuttas opziuns e sa gidar da formar activamein il svilup urban dil center da Glion.
Deutsch: Mit dem Erwerb des Areals Maissen hält sich die Gemeinde alle Optionen offen und kann die städtebauliche Entwicklung des Zentrums von Ilanz aktiv mitgestalten.
Rumantsch: Per ils motivs menziunai ei la suprastonza communala dil meini che la vischnaunca Ilanz/Glion duess exequir il dretg da cumpra e cumprar igl areal Maissen. La grevezia finanziala per la vischnaunca vegn taxada sco supportabla per il diever dallas opziuns skizzadas.
Deutsch: Aus den dargelegten Gründen vertritt der Gemeindevorstand die Meinung, dass die Gemeinde Ilanz/Glion das Kaufrecht ausüben und das Areal Maissen erwerben sollte. Die finanzielle Belastung für die Gemeinde wird bei Nutzung der skizzierten Optionen als tragbar eingestuft.
Rumantsch: approbar l'execuziun dil dretg da cumpra per la parcella nr. 485 el quartier center dalla staziun (areal Maissen) per mauns dalla votaziun all'urna dils 18 da matg 2025 ni 28 da settember 2025;
Deutsch: Genehmigung der Ausübung des Kaufrechts für Parzelle Nr. 485 des Quartiers Zentrum Bahnhof (Areal Maissen) zuhanden der Urnenabstimmung vom 18. Mai 2025 oder 28. September 2025;